stanford-oval/wikipedia huggingface dataset:
Netzwerk (Falls Like Rain)

| ”Netzwerk (Falls Like Rain)” Klangkarussell |
| --- | --- | --- |

Singlen tiedot
 Albumilta: Netzwerk
 Äänitetty : 2012-14
 Julkaistu: 9. toukokuuta 2014
 Formaatti: Digitaalinen lataus, CD, vinyyli
 Tekijä(t): Tobias Rieser, Adrian Held, Salif Keita, Tom Havelock
 Tuottaja(t): Tobias Rieser, Adrian Held, Jochen Schmalbach
 Tyylilaji: Indie dance, tech house
 Kesto: 03.52
 Levy-yhtiö: Vertigo Records, Capitol Records, Universal Music
Klankarussellin muut singlet
| ”Sonnentanz” 2013 | ”Netzwerk (Falls Like Rain)” 2014 |   |
Netzwerk (Falls Like Rain) on itävaltalaisen dance ja elektronista musiikkia soittavan Klangkarussell-duon kappale. Se julkaistiin digitaalisesti ladattavana 9. toukokuuta 2014. Kappale debytoi Itävallassa listan 27. sijalla. Kuukauden päästä julkaisustaan kappale saavutti kyseisellä listalla 7. sijan. Kappale on päässyt listoille myös Belgiassa, Ranskassa, Saksassa ja Sveitsissä. Kappaleen sanoittivat Tobias Rieser, Adrian Held, Salif Keita, Tom Havelock sekä tuottivat Klangkarussell ja vastaavana tuottajana Jochen Schmalbach. Kappale oli alun perin julkaisematon raita vuodelta 2012, joka tunnettiin yksinkertaisella nimellä "Netzwerk" (Suomeksi: "Verkosto"). Kappale työstettiin uudelleen vuonna 2014, jolloin siihen lisättiin esimerkiksi brittiläislaulaja-lauluntekijä Tom Canen esittämiä sanoja. Kappale sisältää myös samplen Salif Keitan kappaleesta "Madan". Kappale on myös mukana duon Netzwerk-debyyttialbumilla.
Kappaleeseen liittyvä musiikkivideo julkaistiin ensimmäisenä YouTubessa 9. toukokuuta 2014, jonka pituus on kolme minuuttia ja viisikymmentäyhdeksän sekuntia. Videon ohjasi Charlie Robins ja se kuvattiin Serbian Belgradessa. Videolla on mukana ukrainalaisena paholaisena tunnettu Mustang Wanted.
Kappalelista

Digitaalinen lataus
"Netzwerk (Falls Like Rain)" - 3:52
CD single
"Netzwerk (Falls Like Rain)" - 3:52
"Netzwerk" - 6:09
10" vinyl
A-puoli
Netzwerk [Falls Like Rain]
Netzwerk
B-puoli
Netzwerk [Falls Like Rain] (Ten Ven Remix)
Listasijoitukset

| Listat (2014) | Paras sijoitus |
| --- | --- |
Itävalta (Ö3 Austria Top 40): 7
Belgia (Ultratop 50 Flanderi): 17
Belgia (Ultratop 50 Vallonia): 43
Ranska (SNEP): 190
Saksa (Media Control Charts): 17
Irlanti (Irlannin singlelista): 96
Sveitsi (Swiss Music Charts): 13
Iso-Britannia (Official Charts Company): 83
Iso-Britannia Dance (Official Charts Company): 21
Käännös suomeksi
Christian Poltéra

Christian Poltéra (s. 1977 Zürich) on sveitsiläinen sellisti. Hän on ollut solistina johtavien orkesterien kanssa ja tehnyt yhteistyötä muiden muassa Riccardo Chaillyn, Christoph von Dohnányin, Bernard Haitinkin sekä John Eliot Gardinerin kanssa. Hän on tulkinnut myös kamarimusiikkia; hän on muun muassa muodostanut Frank Peter Zimmermannin ja Antoine Tamestit'n kanssa jousitrion.
Poltéra voitti vuonna 2004 Borletti–Buitoni-palkinnon ja tuli valituksi BBC:n "New Generation Artistiksi". Hän on saanut monia tunnustuksia levytyksistään, esimerkiksi "BBC Music Choicen", "Editor's Choicen" (Gramophone Magazine) ja "Diapason d'Orin". Hänen diskografiaansa kuuluvat muun muassa tulkinnat Dvorákin, Dutilleux'n, Lutosławskin, Tochin, Schoeckin, Honeggerin ja Martinin konsertoista. Poltéra on myös levyttänyt Prokofjevin, Faurén, Saint-Saënsin, Mozartin ja Schubertin kamariteoksia.
Aiheesta muualla

Viralliset sivut (saksaksi), (englanniksi)
Boksitogorskin piiri

| Boksitogorskin piiri Бокситого́рский райо́н, Boksitogorski raion |
| --- | --- |

 Lippu:  Vaakuna
 Boksitogorskin piiri Leningradin alueen kartalla.
Valtio:  Venäjä
Alue:  Leningradin alue
Perustettu:  1952
Hallinto:  
 – hallinnon tyyppi:  kunnallispiiri
 – hallinnollinen keskus:  Boksitogorsk
Pinta-ala:  7 201,74 km²
Väkiluku (2010):  53 842
Piirin kunnat
Ragušajoen kanjonia.
Boksitogorskin Lenin-aukio.
Zagolodnon kylän tsasouna.
Boksitogorskin piiri (ven. Бокситого́рский райо́н, Boksitogorski raion) on kunnallishallintoalue Leningradin alueella Venäjällä. Vuonna 1952 perustetun piirin pinta-ala on 7 201,74 neliökilometriä. Asukkaita on 53 842 henkeä (vuonna 2010).
Sijainti, maantiede ja ilmasto

Boksitogorskin piiri sijaitsee Leningradin alueen kaakkoisosassa. Se rajoittuu lännessä ja luoteessa Leningradin alueen Tihvinän piiriin sekä idässä Vologdan ja etelässä Novgorodin alueisiin. Pinta-alasta 70,2 % on metsää, 26,0 % maatalousmaata ja 2,0 % asuinaluetta.
Piirin länsi- ja pohjoisosat kuuluvat etupäässä Valdain ylängön Tihvinän selänteeseen. Korkein kohta on 272 metriä merenpinnasta. Seudulla on paljon jokia, järviä ja soita. Joet kuuluvat Itämeren ja Kaspianmeren vesistöihin. Niistä tärkeimmät ovat Säsjokeen laskevat Tihvinänjoki ja Voložba, Mologaan laskeva Tšagodoštša ja sen sivujoki Lid sekä Sudan sivujoki Kolp. Järvistä suurimmat ovat Šidrozero, Dolgomošje, Lidskoje, Pelušskoje, Šigolskoje, Savkino, Vožanskoje, Vjalgozero ja Svjatozero. Hyötykaivannaisiin kuuluvat bauksiitti, kalkkikivi, turve, hiekka, savi ja mineraalivärit. Luonnonsuojelualueita ovat Ragušan karstijoen luonnonmuistomerkki ja osa Vepsän metsän luonnonpuistosta, joiden yhteispinta-ala on 119,34 neliökilometriä..
Seutu kuuluu manner- ja meri-ilmaston siirtymäalueeseen. Talvi on melko pitkä ja kylmä, kesä suhteellisen lämmin ja säältään epävakainen. Tammikuun keskilämpötila on –10,7 °C ja heinäkuun 16,2 °C. Vuotuinen sademäärä on 827 millimetriä.
Hallinnollinen jako ja asutus

Piiriin kuuluvat Boksitogorskin, Jefimovskin ja Pikaljovon kaupunkikunnat sekä kahdeksan maalaiskuntaa: Anisimovo, Bolšoi Dvor, Bor, Klimovo, Podborovje, Radogoštš, Samoilovo (keskuspaikka Sovhoznyi) ja Zaborje. Hallinnollinen keskus on Boksitogorsk, josta on 250 kilometriä alueen pääkaupunkiin Pietariin.
Boksitogorsk (16 585 asukasta vuonna 2010) ja Pikaljovo (21 562) ovat kaupunkeja ja Jefimovski (3 611) kaupunkimainen taajama. Kaupunkiväestön osuus on 77,6 %. Maaseudun asutuskeskuksia on yhteensä 258. Vuosina 1990–2010 piirin väkiluku väheni 25 % lähinnä alhaisen syntyvyyden ja korkean kuolleisuuden sekä Leningradin alueelle ja Pietariin suuntautuvan poismuuton takia.
Valtaosa asukkaista on venäläisiä. Piirin koillisosassa Radogoštšin kunnassa asuu vepsäläisiä ja kaakossa Klimovossa vanhauskoisia karjalaisia.
Historia

Boksitogorskin piiri on vanhaa vepsäläisten asuinaluetta. Keskiajalla seudun kautta kulki Volgan ja Itämeren yhdistänyt kauppatie. Antoni Dymski perusti 1200-luvulla Dymskojejärvelle luostarin, jonka mongolit hävittivät vuonna 1409 ja ruotsalaiset 1600-luvun alussa. Novgorodin tasavaltaan kuulunut alue liitettiin vuonna 1478 Moskovan Venäjään, jossa se kuului 1700-luvun alkuun saakka Novgorodin Äänisen ja Bežetskin viidenneksiin. Stolbovan rauhan jälkeen seudulle siirtyi Ruotsin puolelta karjalaisia, jotka edelleen muodostavat tihvinänkarjalaisten ryhmän.
1800-luvulla rakennettiin Tihvinän vesitie, jota käytettiin 1960-luvulle saakka. Vesitien ja 1900-luvun alussa rakennetun rautatien ansiosta seudulle alkoi syntyä teollisuutta. Neuvostoaikana ryhdyttiin hyödyntämään 1800-luvun lopulla löydettyjä bauksiitti- ja kalkkiesiintymiä. Vuonna 1934 alettiin rakentaa Boksitogorskin alumiinitehdasta ja vuonna 1936 Pikaljovon sementtitehdasta, joka valmistui toisen maailmansodan jälkeen. Jefimovskin taajamasta kehittyi metsäteollisuuden keskus. Sodan aikana saksalaisten hyökkäys pysäytettiin Astratšin kylän luona.
Boksitogorskista tuli kaupunki vuonna 1950, ja vuonna 1952 Tihvinän ja Jefimovskin piirien osista muodostettiin Boksitogorskin piiri. Vuonna 1955 siihen liitettiin kaksi Novgorodin alueeseen kuulunutta kyläneuvostoa. Piiri lakkautettiin vuonna 1963, mutta perustettiin uudelleen vuonna 1965, jolloin entinen Jefimovskin piiri liitettiin kokonaisuudessaan siihen.
Liikenne

Piirin läpi kulkee Uuden Laatokankaupungin ja Vologdan välinen maantie A114, josta on yhteys Boksitogorskiin, sekä Olhavan ja Vologdan välinen rautatie, josta haarautuu Podborovjessa yhdysrata Novgorodin alueen Kabožaan. Maantieyhteys Novgorodin alueen Neboltšiin on huonokuntoinen eikä Leningradin alueen pohjoisosaan ole lainkaan suoria yhteyksiä. Bolšoi Dvorista Boksitogorskiin haarautuvalla sivuradalla on vain tavaraliikennettä. Kapearaiteisia rautateitä on kolme. Piirin kautta kulkee myös Grjazovetsin ja Viipurin välinen kaasuputki.
Linja-autoliikenne suuntautuu etupäässä 25 kilometrin päässä sijaitsevan Tihvinän kautta Pietariin. Huomattava merkitys on Babajevon ja Pietarin välisillä paikallisjunilla. Lähin lentokenttä on Pietarissa.
Talous

Paikallisista elinkeinoista tärkeimpiä ovat jalostus (39,8 % työssäkäyvistä vuonna 2011), koulutus (13,2 %), terveydenhuolto ja sosiaalipalvelut (9,1 %), maa- ja metsätalous (8,1 %) ja kauppa (5,6 %). Talous perustuu bauksiitin ja kalkkikiven louhintaan ja jalostukseen sekä metsäteollisuuteen.
Tärkeimmät teollisuuslaitokset ovat RUSAL-konserniin kuuluva Boksitogorskin alumiinitehdas RUSAL Boksitogorsk, Pikaljovon sementti- ja rakennustarviketehtaat BazelTsement-Pikaljovo ja Pikaljovski tsement, kemian tehdas Pikaljovskaja soda sekä Tšudtsyn kylään rakennettu Mayr-Melnhof Holz Jefimovskin puunjalostustehdas. Maataloutta edustaa kaksi maidon tuotantoon ja neljä kalankasvatukseen keskittynyttä yritystä, joukko yksityistiloja sekä asukkaiden palstaviljelmät.
Koulutus, kulttuuri ja palvelut

Piirissä toimii 16 lastentarhaa, 19 yleissivistävää koulua, kaksi erityiskoulua, kaksi ammattikoulua ja kaksi pietarilaisten korkeakoulujen haaraosastoa. Kulttuurilaitoksia ovat 21 kirjastoa, 16 kulttuurikeskusta ja kulttuuritaloa, kolme lasten musiikki- ja taidekoulua ja kaksi museota. Sosiaali- ja terveyspalveluihin kuuluvat piirin keskussairaala Boksitogorskissa, Pikaljovon kaupunginsairaala, Jefimovskin piirisairaala ja Zaborjen paikallissairaala poliklinikkoineen, ensiapu- ja lääkintäasemineen sekä kolme sosiaalipalvelukeskusta.
Nähtävyydet ja matkailu

Seudulta on löydetty lukuisia muinaisia asuin- ja hautapaikkoja. Rakennusmuistomerkkeihin kuuluvat Antonijevo-Dymskin luostari, maalaiskylien kirkot ja tsasounat sekä Sominon, Spirovon ja Galitšnon kartanot. Zaborjen kunnan Listvenkan kylän vuonna 1599 rakennettu puukirkko on valtakunnallinen suojelukohde. Historialliset kohteet liittyvät etupäässä toiseen maailmansotaan. Astratšissa on Tihvinän taistelujen muistoalue sotamuseoineen ja Podborovjessa ja Zaborjessa piiritettyyn Leningradiin johtaneen Elämän tien muistomerkit.
Piirin matkailupotentiaali perustuu seudun luontoon ja historiallisiin nähtävyyksiin. Matkailupalveluja on toistaiseksi vähän. Boksitogorskissa on kolme pientä hotellia ja Pikaljovossa yksi. Lasten virkistys- ja liikuntaleirejä on neljä. Maaseudulla on vuosittain lähes viisi tuhatta kesäasukasta.
Aiheesta muualla

Wikimedia Commonsissa on kuvia tai muita tiedostoja aiheesta .
Boksitogorskin piirin sivusto (venäjäksi)
Boksitogorskin piiri Leningradin alueen kulttuuri -tietosanakirjassa (venäjäksi)
DTM (täsmennyssivu)

DTM voi tarkoittaa jotain seuraavista:
DTM, saksalainen vakioautojen kilpasarja
DTM, yökerho
Dortmundin lentokentän lyhenne, IATA: DTM
Tietotekniikka

Discrete multitone modulation, ADSL-verkon modulaatio
Dual Transfer Mode (DTM), GSM-verkon siirtoprotokolla
Digital terrain model (DTM), myös digital elevation model (DEM), digital surface model (DSM)
Dynamic synchronous transfer mode, optinen verkkoteknologia, standardoitu ETSI ES 201 803-1
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DTM”, voi hakea sivunnimihaulla, laajalla sivunnimihaulla tai tekstihaulla.
DTV

DTV voi tarkoittaa seuraavia:
Digitaalitelevisio
Suoraan videolle julkaisu (direct-to-video)
DirecTV
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DTV”, voi hakea sivunnimihaulla, laajalla sivunnimihaulla tai tekstihaulla.
Citizen Brain

| Citizen Brain Gama Bomb |
| --- | --- | --- |

Studioalbumin tiedot
 Äänitetty : tammi–helmikuu 2008, Grindstone Studios
 Julkaistu: 9. kesäkuuta 2008
 Tuottaja(t): Scott Atkins
 Tyylilaji: thrash metal, crossover thrash
 Kesto: 38.21
 Levy-yhtiö: Earache Records
Gama Bombin muut julkaisut
| Survival of the Fastest 2005 | Citizen Brain 2008 | Tales from the Grave in Space 2009 |
Citizen Brain on irlantilaisen thrash metal -yhtye Gama Bombin toinen studioalbumi. Se julkaistiin 9. kesäkuuta 2008 levymerkillä Earache Records.
Albumin varhainen painos sisältää bonus-DVD:n, joka käsittää kiertueella ja studiossa kuvattua videomateriaalia.
Kappaleet

Kaikki kappaleet kirjoittanut Gama Bomb.
Zombie Blood Nightmare – 2.38
Evil Voices – 2.34
Final Fight – 2.48
Time Crime – 2.26
Global Warning – 2.29
OCP – 0.41
Hammer Slammer – 3.18
Sentenced to Thrash – 3.12
Zombi Brew – 2.29
Hell Trucker – 2.19
Return of the Technodrome – 2.19
Thrashoholic – 2.10
In the Court of General Zod – 2.47
Space Invaders – 2.50
Bullet Belt – 3.28
Kokoonpano

Philly Byrne – laulu
Domo Dixon – kitara
Luke Graham – kitara
Jow McGuigan – bassokitara, taustalaulu
Paul Caffrey – rummut
Kokoonpano > Muut tekijät

Scott Atkins – tuottaja, miksaaja, masteroija
Jeff Zornow – kansikuva
Rory McGuigan – grafiikka, design
Arviot

Big Cheese:
Allmusic:
Kerrang!:
Aiheesta muualla

Albumi Citizen Brain Encyclopaedia Metallum -sivustolla (englanniksi)
Citizen Brain discogs.com -sivustolla
Neuburg am Inn

| Neuburg am Inn |
| --- | --- |
 vaakuna
 Neuburg am Inn
 Koordinaatit: 48°30.4′N, 13°26.9′E 
Valtio:  Saksa
Osavaltio:  Baijeri
Hallintopiiri:  Ala-Baijeri
Piirikunta:  Passau
Hallinto:  
 – Pormestari:  Wolfgang Lindmeier
Pinta-ala:  
 – Kokonaispinta-ala:  41,75 km²
Korkeus:  452 m
Väkiluku (31.12.2020):  4 291
 – Väestötiheys:  102,8 as./km²
 
 www.malching.de  
Infobox OKVirheellinen NIMI-arvo: 
Neuburg am Inn on kunta Passaun piirikunnassa Ala-Baijerissa Saksassa. Se sijaitsee Inn-joen varrella 6 kilometriä Passausta etelään. Kunnan pinta-ala on 41,75 neliökilometriä, sen asukasluku oli vuoden 2020 lopulla 4 291 ja väentiheys oli 103 asukasta/km2. Kunnan pormestarina toimii Wolfgang Lindmeier.
Neuburgiin rakennettiin linna 1050-luvulla. Pyhän saksalais-roomalaisen keisarikunnan aikana se muodosti ympärillään kaupunkivaltion. Vuodesta 1803 Neuburg on ollut osa Baijeria ja 1818 se sai itsenäisen kunnan aseman.
Asukasluvun kehitys

1961: 2 845 asukasta
1970: 3 008 asukasta
1987: 3 257 asukasta
2000: 3 846 asukasta
2010: 4 216 asukasta
Aiheesta muualla

Kuvia tai muita tiedostoja aiheesta Neuburg am Inn Wikimedia Commonsissa
Kunnan verkkosivut (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Neuburg am Inn
Käännös suomeksi
Cock and Ball Torture

| Cock and Ball Torture> Tiedot |
| --- | --- |
Toiminnassa:  1997–
Tyylilaji:  pornogrind, grindcore
Kotipaikka:   Saksa
Laulukieli:  englanti
Jäsenet:  Tobias Augustin, kitara   Timo Pahlke, livelaulu, basso   Sascha Pahlke, rummut, (studiolaulu)  
Aiheesta muualla
Kotisivut
Infobox OKNimi-testi OK: 
Cock And Ball Torture alias CBT on saksalainen pornogrind-yhtye. Yhtyeen perustivat entiset Carnal Tomb -yhtyeen jäsenet vuonna 1997. Goregrind-musiikille ominainen pitchshifterillä madallettu laulanta sekä groovaavat mutta silti erittäin raskaat riffit ovat yhtyeen musiikille tunnusomaisia.
Jäsenet

Tobias Augustin – kitara, livelaulu
Timo Pahlke – basso, livelaulu
Sascha Pahlke – rummut, studiolaulu
Diskografia > Studioalbumit

Opus(sy) VI (Shredded Records)
Sadochismo (Ablated Records)
Egoleech (Morbid Records)
Diskografia > EP:t ja split-albumit

Cocktales (1998)
Veni, Vidi, Spunky (1999,  Squash Bowels -split)
Zoophilia EP (2000,  Libido Airba -split)
Anal Cadaver (2000,  Grossmember -split)
Barefoot And Hungry (2001,  Disgorge -split)
Big Tits, Big Dicks (2001,  Last Days of Humanity -split)
Split with Filth, Negligent Collateral Collapse (CZE), and Downthroat (POR) (Bizarre Leprous Records)
Where Girls Learn to Piss on Command (2002,  Stuhlgang Records)
Diskografia > Kokoelma-albumit

A Cacophonous Collection (2006)
Aiheesta muualla

Virallinen Cock and Ball Torture -sivusto (englanniksi)
Cock and Ball Torture Myspacessa (englanniksi)
Neubrandenburg

| Neubrandenburg |
| --- | --- |

 vaakuna
 Neubrandenburg
 Koordinaatit: 53°33′N, 13°16′E 
Valtio:  Saksa
Osavaltio:  Mecklenburg-Etu-Pommeri
Piirikunta:  Mecklenburgische Seenplatte
Hallinto:  
 – Pormestari:  Paul Krüger (CDU)
Pinta-ala:  
 – Kokonaispinta-ala:  85,65 km²
Korkeus:  20 m m
Väkiluku:  67 517 (2 006)
 – Väestötiheys:  788 as./km²
 
 www.neubrandenburg.de  
Infobox OKVirheellinen NIMI-arvo: 
Neubrandenburg on kaupunki Mecklenburg-Etu-Pommerin osavaltiossa, koillisessa Saksassa. Ennen niin kutsutusta piirittömästä kaupungista tuli 2011 Mecklenburgische Seenplatten piirikunnan pääkaupunki. Se sijaitsee noin 135 kilometriä pohjoiseen maan pääkaupungista Berliinistä. Neubrandenburg on noin 67 500 asukkaallaan osavaltionsa kolmanneksi runsasväkisin kaupunki. Se on jaettu kymmeneen kaupunginosaan.
Neubrandenburgissa sijaitsee mm. Mariankirkko.
Historia

Neubrandenburgin perusti 4. tammikuuta 1248 Brandenburgin rajakreivi Johann I. Vuonna 1292 kaupungista ja sen ympäristöstä tuli osa Mecklenburgia. Kaupunki oli kukoistava kauppakaupunki kolmikymmenvuotiseen sotaan (1618–1648) saakka. Sodassa Ruotsin kuninkaan Kustaa II Aadolfin joukot valloittivat kaupungin. Vuonna 1631 Saksan katolisten ruhtinaiden liitto Katolinen liiga valloitti kaupungin takaisin saksalaisille.
Toisessa maailmansodassa kaupungin läheisyydessä sijaitsi Stalag II-A:n vankileiri. Vuonna 1945, muutama päivä ennen sodan loppua, suuri tulipalo tuhosi noin kahdeksankymmentä prosenttia kaupungin rakennuskannasta. Myöhemmin useimmat historiallisesti arvokkaat rakennukset on jälleenrakennettu.
Aiheesta muualla

Wikimedia Commonsissa on kuvia tai muita tiedostoja aiheesta .
Neubrandenburgin kaupungin viralliset sivut
Mecklenburg-Etu-Pommerin piirikunnat ja kaupunkipiirit
Ludwigslust-Parchim
Mecklenburgische Seenplatte
Nordwestmecklenburg
Rostock
Rostock (piirikunta)
Schwerin
Vorpommern-Greifswald
Vorpommern-Rügen
Friedländer Straße Neubrandenburgissa.
Cadila Healthcare

| Cadila Healthcare |
| --- | --- |

Yritysmuoto:  julkinen osakeyhtiö (pörssiyhtiö)
Osake:  BSE: 532321, NSE: CADILAHC
Perustettu:  1952
Toimitusjohtaja:  Dr. Sharvil Patel
Puheenjohtaja:  Pankaj Patel
Kotipaikka:  : Zydus Tower, Satellite Cross Roads, Sarkhej-Gandhinagar Highway, Ahmedabad 380015, Intia
Toimiala:  lääketeollisuus
Henkilöstö:  20 000
Tytäryhtiöt:  useita
Kotisivu:  zyduscadila.com
Infobox OKVirheellinen NIMI-arvo: 
Cadila Healthcare on vuonna 1952 perustettu intialainen lääketeollisuusyritys. Tällä teollisuudenalalla se lukeutuu viiden suurimman intialaisen yhtiön joukkoon. Yrityksellä on noin 20 000 työntekijää.
Yrityksen osake on noteerattu Intian molemmissa pääpörsseissä (BSE ja NSE).
Täsmällisemmin määriteltynä Cadila Healthcare Ltd. on vuonna 1995 konsernin uudelleenorganisoinnin yhteydessä yhtiöitetty ja vuonna 1996 pörssiin viety osa laajempaa Zydus Cadila -yrityskonsernia. Aina tätä eroa ei tehdä, vaan Cadila Healthcarea pidetään tiedotusvälineissä samana kuin Cadila Healthcare -pörssiyritystä.
Covid-19-rokote ja -lääke kehitteillä

Heinäkuussa 2020 uutisoitiin, että ensimmäinen Zydus Cadilan kehittämä rokote covid-19-tautia vastaan (ZyCoV-D) pääsi kliinisiin I-vaiheen testeihin, ja sitten elokuussa II-vaiheen testeihin ihmisillä. Vaiheen II päättymisen jälkeen yhtiön ZyCoV-D-rokote sai III-vaiheen testiluvan Intian lääkevalvontaviranomaiselta (Drugs Controller General of India, DCGI). Yhtiö arvioi voivansa tuoda tämän rokotteen markkinoille maaliskuussa 2021.
Loppuvuodesta 2020 Zydus Cadila sai III-vaiheen testiluvan DCGI:ltä myös covid-19-potilaiden hoitoon tarkoitetulle 'PegiHep'-interferonilääkkeelleen (Pegylated Interferon alpha-2b). II-testivaiheessa 40:stä keskivaikeaa covid-19-tautia sairastaneista potilaista 95-prosenttia todettiin parantuneeksi taudista 14 päivän kuluttua yhden PehiHep-annoksen saamisen jälkeen. Samaa PegiHep-lääkettä on käytetty muiden sairauksien hoidossa (esimerkiksi hepatiitti C) vuodesta 2001 lähtien, ja se on Maailman terveysjärjestön keskeisten lääkeaineiden luetteolossa (WHO Essential Medicines List).
Aiheesta muualla

Indian Pharmaceutical Industry (englanniksi) (ibef.org)
Pharmaceutical Industry Analysis: Market Research, Survey, Growth & Reports: Indian Pharma Sector[vanhentunut linkki] (englanniksi) (brandindiapharma.in)
Sector Survey: Pharmaceuticals (Arkistoitu – Internet Archive) (englanniksi) (makeinindia.com)
Nimiäiset

Nimiäiset tai nimenantojuhla on uskonnottomassa tapakulttuurissa lapsen nimenannon yhteydessä järjestettävä juhla. Tilaisuudessa lapsi esitellään suvulle ja perheystäville. Lapsen nimi julkistetaan mahdollisesti ensi kertaa.
Nimiäiset ovat Suomessa kehittyneet alati kasvavan uskonnollisiin yhdyskuntiin kuulumattomien joukon tarpeisiin. Lapsen vanhemmat päättävät hyvin vapaasti juhlan paikan ja tilanteen. Nimiäisiin saatetaan kutsua ulkopuolinen puhuja, tai puhuja voi olla sukulainen tai ystävä. Vuonna 2015 arviolta joka neljäs vauva sai nimensä uskonnottomasti.
Nimenantojuhla voi mennä esimerkiksi seuraavasti: Lapsi puetaan juhlamekkoon. Juhlapuhuja, vanhemmat tai kummi pitää puheen. Äiti julkistaa lapsen nimen, ja isä laskee vauvan päähän kukkaseppeleen. Vieraat allekirjoittavat onnentoivotuksen lapselle. Lapselle voidaan myös istuttaa oma puu. Kahvitarjoilu ja pienet lahjat ovat yleisiä.
Kirjallisuutta

Aurejärvi-Karjalainen, Anneli: Perheen omat juhlat. Siviiliseremoniat häistä hautajaisiin.  Helsinki:  WSOY, 1999.  ISBN 951-0-23761-2.
Aiheesta muualla

Ilomäki, Anu: Enää runsas puolet lapsista kastetaan Helsingissä. Helsingin Sanomat 15.7.2008.
Nimenantojuhla eli nimiäiset (Arkistoitu – Internet Archive). Bebesinfo.
Närhinen, Leila: Surujuhlasta ilojuhlaan eli kertomus Eetu Matiaksen nimiäisistä. Vapaa ajattelija 4-5/2000.
Pajari, Katriina: Ohtoa ei kasteta, mutta rippikouluun saa mennä. Helsingin Sanomat 15.7.2008.
Uro, Jarkko: Uskonnoton nimenanto. Vau.fi 20.1.2010.